《秋日閒居十首 其六》
宋代·张侃

江南多泽国，别派亦成湖。渺渺明佳景，纷纷展画图。

层穹邈无际，浮翠前峰孤。欲唤扁舟去，笔床茶灶俱。

东边屿深幽，稚芦不记株。花轻相上下，随风掠酒盂。

湖中开一镜，中有双野凫。可怜知者少，此趣未尝无。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。